Period: Old Babylonian
Genre: Literary
Transliteration:
<SURFACE>
...<unk> mah-a-ni zag nu-sa₂
...ŋi₆ u₃-na kar₂-kar₂
...ni₂ me-lem₄...
...diŋir gal-gal-e-ne hu-luh-ha im-du₈-du₈
...dug₄-ga-ni an-gin₇ mah {d}en-lil₂-gin₇ u₁₈-ru
{d}inana saŋ-kal me niŋ₂-nam-ma zag dib nin-e-ne
ŋiš-hur nam-lugal-la šu du₇-du₇ ki-bi gi₄-gi₄-de₃
...gig₂ si sa₂-sa₂-e-de₃ us₂ gen₆-na dab₅-be₂-de₃
ŋeštug₂-ga-ni nam-gub šag₄-ga-ni zid-de₃-eš-e nam-de₆
...nam-sipad zi-ŋal₂-la-še₃ uŋ₃ šar₂-ra mi-ni-in-pad₃
...nam tar-ra me zid hal-ha diŋir gal-gal-e-ne-še₃
e₂-kur ki-tuš kug an {d}en-lil₂-la₂ ni₂ su zig₃ gur₃-ru-še₃
lugal-ra šu-ni im-ma-an-dab₅ sun₅-na-bi mi-ni-in-kur₉
in-nin e-ne-da nu an ki-a nam nu-tar-re-de₃
an {d}en-lil₂-da barag-ge₄ si-a-na ad mu-un-na-ni-ib-gi₄-gi₄
ki-ru-gu₂ 1(diš)-a-kam
an gal dug₄-ga-zu niŋ₂ mah-am₃ a-ba-a šu mi-ni-ib-bal-e
a-a {d}en-lil₂ nam gal tar-ra-zu sag₂ di nu-zu-a
{d}ur{d}nin-urta šul a₂ aŋ₂-ŋa₂-zu-ne-ne <unk> <unk> mu-un-zu-a-ar
nam-sipad zi-ŋal₂ uŋ₃ šar₂-ra du-ri₂-še₃ saŋ-e-eš rig₇-ga-na-ab-ze₂-en
e₂ iri{ki} du₃-du₃ kalam gen₆-ne₂ šag₄ kug-ta mu-u₈-de₆
kur-kur-re a₂ aŋ₂-ŋa₂-bi mu-un-zu a₂ gal he₂-aŋ₂-e
šibir-a-ni ki-bal he₂-en-gam-e us₂ gen₆ he₂-bi₂-ib-dab₅-be₂
sig-ta igi-nim-še₃ kalam-ma rab₃-gin₇ šu he₂-em-ri-ri-e
ka-ta e₃-a-ni...
udu-gin₇ ka u₂-gu₇ ha-ba-kiŋ₂-kiŋ₂ <unk> a naŋ ha-ba-ŋa₂-ŋa₂
ki-ru-gu₂ 2(diš)-kam-ma-am₃
{d}ur{d}nin-urta mu su₃-ra₂-še₃ uŋ₃-ŋa₂ {d}utu-gin₇ dalla he₂-ni-in-e₃
ŋiš-gi-ŋal₂-bi-im
diŋir numun e₃ a-a niŋ₂-nam šar₂-ra-ke₄
lugal-ra gu₃ zid mu-na-an-de₂ nam mu-ni-ib-tar-re
{ŋiš}erin suh me-te kisal e₂-kur-ra
{d}ur{d}nin-urta kalam-ma ŋissu-zu ni₂ he₂-eb-ši-te-en-te-en
kur-kur-re sipad zid-bi he₂-me-en
{d}utu-gin₇ di si sa₂ ku₅-ru-zu-uš igi-bi he₂-em-ši-ŋal₂-e
barag nam-lugal-la suhuš gen₆-na-ba
{d}ur{d}nin-urta dur₂ ŋar-ra-zu-ne saŋ an-še₃ he₂-ni-in-il₂
aga zid-de₃ me-te he₂-em-mi-in-ŋal₂
ni₂ su zig₃ ur-mah nam-lugal-la tug₂-ba₁₃-še₃ he₂-em-mur₁₀
ki-ru-gu₂ 3(diš)-kam-ma-am₃
e₂-an-ka me-bi ha-ba-gub-be₂
{d}ur{d}nin-urta bad₃ gal-zu ŋe₂₆-e-me-en ud ul du-ri₂-še₃
ŋiš-gi₄-ŋal₂-bi-im
erim₂-ŋal₂-za ud-gin₇ gu₃ bi₂-ra
me-lem₄-zu muru₉ dugud-da-gin₇ kur nu-še-ga-zu he₂-em-dul
barag-barag gal-gal ni₂ er₉-e-ne
...gi dili du₃-a-gin₇ kilib₃-ba-bi saŋ he₂-em-da-sag₃-ge-ne
...<unk> <unk> <unk>...
...zi-zi-da-zu-ne
kur ki-bal-zu sig₁₀-ge u₃-mu-e-ak
uŋ₃-bi šaŋa-a um-mu-lah₅
i₃-si-in{ki} iri me gal-gal-la-za
{d}ur{d}nin-urta {ŋiš}šudul gu₂-ba ŋar-ni
an gal...diŋir-re-e-ne-ke₄
{d}ur{d}nin-urta sipad ŋiš tuku-ni-ir nam ul-še₃ nu-kur₂-ru mu-ni-in-tar
ki-ru-gu₂ 4(diš)-kam-ma-am₃
en eš-bar an ki šu-na ŋal₂ kur gal {d}en-lil₂-le
lugal-ra mu-ni an-zag-še₃ pa e₃ im-ma-an-ak
{d}ur{d}nin-urta nam-nir nam-šul-la am-gin₇ gu₂ he₂-ni-peš
{d}er₉-ra ur-saŋ-gin₇ me...
{d}nin-urta en ud huš erim₂-ma dumu šu ŋar gi₄-ŋu₁₀
ki me₃-ka ka-tab-zu he₂-a ŋiškim he₂-mu-e-til₃-le
kur gu₂-erim₂ gu₂-bi-da...zar-re-eš ha-ma-ab-sal-e
šu-luh kug e₂-kur-ra...ud šu₂-uš-e gub-ba
nidba-zu banšur mah unu₂ gal-ŋa₂ su₃-ra₂-še₃ he₂-em-mi-in-ŋal₂
saŋ he₂-e-il₂ gu₂ an-še₃ he₂-e-zig₃ til₃ nu-kur₂-ru za-a-am₃
ki-ru-gu₂ 5(diš)-kam-ma-am₃
nam tar-ra an gal...en niŋ₂-zi-ŋal₂-la-še₃
{d}a-nun-na diŋir gal-gal-e-ne he₂-am₃ ba-ni-in-ne-eš
saŋ gig₂ ki-tuš-ba ge-en-gen₆-ne₂ kur-kur us₂-a sig₁₀-ge₅
uŋ₃...ka teš₂ ŋa₂-ŋa₂ ŋiri₃-ni-še₃ gam-e
{d}inana dumu gal {d}suen-na nitalam ki aŋ₂-ŋa₂-ni
saŋ keše₂ me niŋ₂-nam-ma mu-un-ur₄-ur₄ šu-ni-še₃ mu-u₈-ŋar
2(diš)-na-ne-ne ki {d}en-lil₂-la₂-ta hul₂-la...
e₂-gal ki-tuš lal₃ niŋ₂ dug₃-ba dur₂ ki ba-ni-in-ŋal₂-le-eš
...e lugal-la-ni nu-til-e zid-de₃-eš na-mu-un-e
ki-ru-gu₂...
šul me-dim₂ sag₉ sig₇...saŋ il₂-e-de₃
hi-li ul gur₃-ru me-te na-aŋ₂-u₃-mu-un-na barag kug-ge du₇-re₆
{d}ur{d}nin-urta me kal-kal-la-zu ša₃-ab-ŋu₁₀ im-mi-ir
i-bi₂ zid il₂-la-za mi-ni-in-pad₃-de₃ mu pad₃-da-ŋu₁₀-me-en
an gal-e kur-zag til-la-ba su₃-ud-še₃ bi₂-in-dirig-ge
ur₂ kug nam-til₃-la <unk> ŋu₁₀ ud-zu sud-sud-de₃
šul {d}en-lil₂-le e₂-kur-ta a₂-bi mu-un-da-an-aŋ₂
...barag mi₂ zid-de₃-eš dug₄-ga-ŋu₁₀ muš₃ nam-bi₂-ga-ga-an
{d}nanna an kug-ga pa e₃-a ka-na-aŋ₂-e u₆ di-gin₇
...kur-kur-re hi-li hu-mu-u₈-ši-ak-e
ki-ru-gu₂ 7(diš)-kam-ma-am₃
{d}ur{d}nin-urta-ŋu₁₀ {d}mu-ul-lil₂-le nam-sipad ka-na-aŋ₂-ŋa₂-kam zid-de₃-eš mu-un-pad₃-de₃-en
ŋiš-gi₄-ŋal₂-bi-im
...<unk> kug eš-bar zid dug₄-ga nu-kur₂-ru-ŋu₁₀-uš
...a₂ nun he₂-em-te-ŋal₂
...
...{d}inana-kam

Cuneiform:
<SURFACE>
...<unk>𒈤𒀀𒉌𒍠𒉡𒁲
...𒈪𒅇𒈾𒃸𒃸
...𒉎𒈨𒉈...
...𒀭𒃲𒃲𒂊𒉈𒄷𒈛𒄩𒅎𒂃𒂃
...𒅗𒂵𒉌𒀭𒁶𒈤𒀭𒂗𒆤𒁶𒍇𒊒
𒀭𒈹𒊕𒆗𒈨𒃻𒉆𒈠𒍠𒁳𒎏𒂊𒉈
𒄑𒄯𒉆𒈗𒆷𒋗𒌌𒌌𒆠𒁉𒄄𒄄𒉈
...𒈪𒋛𒁲𒁲𒂊𒉈𒍑𒄀𒈾𒆪𒁉𒉈
𒄑𒌆𒉿𒂵𒉌𒉆𒁺𒊮𒂵𒉌𒍣𒉈𒌍𒂊𒉆𒁺
...𒉆𒉺𒇻𒍣𒅅𒆷𒂠𒌧𒊹𒊏𒈪𒉌𒅔𒅆𒊒
...𒉆𒋻𒊏𒈨𒍣𒄬𒄩𒀭𒃲𒃲𒂊𒉈𒂠
𒂍𒆳𒆠𒆪𒆬𒀭𒀭𒂗𒆤𒇲𒉎𒋢𒍣𒅍𒊒𒂠
𒈗𒊏𒋗𒉌𒅎𒈠𒀭𒆪𒁔𒈾𒁉𒈪𒉌𒅔𒆭
𒅔𒎏𒂊𒉈𒁕𒉡𒀭𒆠𒀀𒉆𒉡𒋻𒊑𒉈
𒀭𒀭𒂗𒆤𒁕𒁈𒄄𒋛𒀀𒈾𒀜𒈬𒌧𒈾𒉌𒅁𒄄𒄄
𒆠𒊒𒄘𒁹𒀀𒄰
𒀭𒃲𒅗𒂵𒍪𒃻𒈤𒀀𒀭𒀀𒁀𒀀𒋗𒈪𒉌𒅁𒁄𒂊
𒀀𒀀𒀭𒂗𒆤𒉆𒃲𒋻𒊏𒍪𒉺𒃶𒁲𒉡𒍪𒀀
𒀭𒌨𒀭𒎏𒅁𒂄𒀉𒉘𒂷𒍪𒉈𒉈<unk><unk>𒈬𒌧𒍪𒀀𒅈
𒉆𒉺𒇻𒍣𒅅𒌧𒊹𒊏𒁺𒌷𒂠𒊕𒂊𒌍𒉺𒄸𒁺𒂵𒈾𒀊𒍢𒂗
𒂍𒌷𒆠𒆕𒆕𒌧𒄀𒉌𒊮𒆬𒋫𒈬𒇇𒁺
𒆳𒆳𒊑𒀉𒉘𒂷𒁉𒈬𒌧𒍪𒀉𒃲𒃶𒉘𒂊
𒌋𒂙𒀀𒉌𒆠𒁄𒃶𒂗𒃵𒂊𒍑𒄀𒃶𒉈𒅁𒆪𒁉
𒋝𒋫𒅆𒉏𒂠𒌧𒈠𒈗𒁶𒋗𒃶𒅎𒊑𒊑𒂊
𒅗𒋫𒌓𒁺𒀀𒉌...
𒇻𒁶𒅗𒌑𒅥𒄩𒁀𒆥𒆥<unk>𒀀𒅘𒄩𒁀𒂷𒂷
𒆠𒊒𒄘𒈫𒄰𒈠𒀀𒀭
𒀭𒌨𒀭𒎏𒅁𒈬𒋤𒁺𒂠𒌧𒂷𒀭𒌓𒁶𒈦𒄘𒃼𒃶𒉌𒅔𒌓𒁺
𒄑𒄀𒅅𒁉𒅎
𒀭𒆰𒌓𒁺𒀀𒀀𒃻𒉆𒊹𒊏𒆤
𒈗𒊏𒅗𒍣𒈬𒈾𒀭𒌤𒉆𒈬𒉌𒅁𒋻𒊑
𒄑𒂞𒈽𒈨𒋼𒆦𒂍𒆳𒊏
𒀭𒌨𒀭𒎏𒅁𒌧𒈠𒄑𒈪𒍪𒉎𒃶𒅁𒅆𒋼𒂗𒋼𒂗
𒆳𒆳𒊑𒉺𒇻𒍣𒁉𒃶𒈨𒂗
𒀭𒌓𒁶𒁲𒋛𒁲𒋻𒊒𒍪𒍑𒅆𒁉𒃶𒅎𒅆𒅅𒂊
𒁈𒉆𒈗𒆷𒁼𒄀𒈾𒁀
𒀭𒌨𒀭𒎏𒅁𒂉𒃻𒊏𒍪𒉈𒊕𒀭𒂠𒃶𒉌𒅔𒅍
𒂇𒍣𒉈𒈨𒋼𒃶𒅎𒈪𒅔𒅅
𒉎𒋢𒍣𒌨𒈤𒉆𒈗𒆷𒌆𒈨𒂠𒃶𒅎𒌆
𒆠𒊒𒄘𒐈𒄰𒈠𒀀𒀭
𒂍𒀭𒅗𒈨𒁉𒄩𒁀𒁺𒁉
𒀭𒌨𒀭𒎏𒅁𒂦𒃲𒍪𒂷𒂊𒈨𒂗𒌓𒌌𒁺𒌷𒂠
𒄑𒄄𒅅𒁉𒅎
𒉈𒊒𒅅𒍝𒌓𒁶𒅗𒉈𒊏
𒈨𒉈𒍪𒅎𒂂𒂂𒁕𒁶𒆳𒉡𒊺𒂵𒍪𒃶𒅎𒌋𒌆
𒁈𒁈𒃲𒃲𒉎𒄊𒂊𒉈
...𒄀𒀸𒆕𒀀𒁶𒆸𒆸𒁀𒁉𒊕𒃶𒅎𒁕𒉺𒄀𒉈
...<unk><unk><unk>...
...𒍣𒍣𒁕𒍪𒉈
𒆳𒆠𒁄𒍪𒋧𒄀𒅇𒈬𒂊𒀝
𒌧𒁉𒈂𒀀𒌝𒈬𒁺𒁺
𒉌𒋛𒅔𒆠𒌷𒈨𒃲𒃲𒆷𒍝
𒀭𒌨𒀭𒎏𒅁𒄑𒋙𒂅𒄘𒁀𒃻𒉌
𒀭𒃲...𒀭𒊑𒂊𒉈𒆤
𒀭𒌨𒀭𒎏𒅁𒉺𒇻𒄑𒌇𒉌𒅕𒉆𒌌𒂠𒉡𒉽𒊒𒈬𒉌𒅔𒋻
𒆠𒊒𒄘𒐉𒄰𒈠𒀀𒀭
𒂗𒌍𒁇𒀭𒆠𒋗𒈾𒅅𒆳𒃲𒀭𒂗𒆤𒇷
𒈗𒊏𒈬𒉌𒀭𒍠𒂠𒉺𒌓𒁺𒅎𒈠𒀭𒀝
𒀭𒌨𒀭𒎏𒅁𒉆𒉪𒉆𒂄𒆷𒄠𒁶𒄘𒃶𒉌𒄫
𒀭𒄊𒊏𒌨𒊕𒁶𒈨...
𒀭𒎏𒅁𒂗𒌓𒍽𒉈𒊒𒈠𒌉𒋗𒃻𒄄𒈬
𒆠𒀞𒅗𒅗𒋰𒍪𒃶𒀀𒅆𒁾𒃶𒈬𒂊𒋾𒇷
𒆳𒄘𒉈𒊒𒄘𒁉𒁕...𒇡𒊑𒌍𒄩𒈠𒀊𒊩𒂊
𒋗𒈛𒆬𒂍𒆳𒊏...𒌓𒋙𒍑𒂊𒁺𒁀
𒉻𒀭𒈹𒍪𒍎𒈤𒋼𒀕𒃲𒂷𒋤𒁺𒂠𒃶𒅎𒈪𒅔𒅅
𒊕𒃶𒂊𒅍𒄘𒀭𒂠𒃶𒂊𒍣𒋾𒉡𒉽𒊒𒍝𒀀𒀀𒀭
𒆠𒊒𒄘𒐊𒄰𒈠𒀀𒀭
𒉆𒋻𒊏𒀭𒃲...𒂗𒃻𒍣𒅅𒆷𒂠
𒀭𒀀𒉣𒈾𒀭𒃲𒃲𒂊𒉈𒃶𒀀𒀭𒁀𒉌𒅔𒉈𒌍
𒊕𒈪𒆠𒆪𒁀𒄀𒂗𒄀𒉌𒆳𒆳𒍑𒀀𒋧𒆠
𒌧...𒅗𒌨𒂷𒂷𒄊𒉌𒂠𒃵𒂊
𒀭𒈹𒌉𒃲𒀭𒂗𒍪𒈾𒊩𒍑𒁮𒆠𒉘𒂷𒉌
𒊕𒆟𒈨𒃻𒉆𒈠𒈬𒌧𒌴𒌴𒋗𒉌𒂠𒈬𒇇𒃻
𒈫𒈾𒉈𒉈𒆠𒀭𒂗𒆤𒇲𒋫𒄾𒆷...
𒂍𒃲𒆠𒆪𒋭𒃻𒄭𒁀𒂉𒆠𒁀𒉌𒅔𒅅𒇷𒌍
...𒂊𒈗𒆷𒉌𒉡𒌀𒂊𒍣𒉈𒌍𒈾𒈬𒌧𒂊
𒆠𒊒𒄘...
𒂄𒈨𒁶𒊷𒅊...𒊕𒅍𒂊𒉈
𒄭𒇷𒌌𒅍𒊒𒈨𒋼𒈾𒉘𒅇𒈬𒌧𒈾𒁈𒆬𒄀𒌌𒁺
𒀭𒌨𒀭𒎏𒅁𒈨𒆗𒆗𒆷𒍪𒊮𒀊𒈬𒅎𒈪𒅕
𒄿𒉈𒍣𒅍𒆷𒍝𒈪𒉌𒅔𒅆𒊒𒉈𒈬𒅆𒊒𒁕𒈬𒈨𒂗
𒀭𒃲𒂊𒆳𒍠𒌀𒆷𒁀𒋤𒌓𒂠𒉈𒅔𒋛𒀀𒄀
𒌫𒆬𒉆𒋾𒆷<unk>𒈬𒌓𒍪𒋤𒋤𒉈
𒂄𒀭𒂗𒆤𒇷𒂍𒆳𒋫𒀉𒁉𒈬𒌧𒁕𒀭𒉘
...𒁈𒊩𒍣𒉈𒌍𒅗𒂵𒈬𒈹𒉆𒉈𒂵𒂵𒀭
𒀭𒋀𒆠𒀭𒆬𒂵𒉺𒌓𒁺𒀀𒅗𒈾𒉘𒂊𒅆𒂍𒁲𒁶
...𒆳𒆳𒊑𒄭𒇷𒄷𒈬𒇇𒅆𒀝𒂊
𒆠𒊒𒄘𒐌𒄰𒈠𒀀𒀭
𒀭𒌨𒀭𒎏𒅁𒈬𒀭𒈬𒌌𒆤𒇷𒉆𒉺𒇻𒅗𒈾𒉘𒂷𒄰𒍣𒉈𒌍𒈬𒌧𒅆𒊒𒉈𒂗
𒄑𒄄𒅅𒁉𒅎
...<unk>𒆬𒌍𒁇𒍣𒅗𒂵𒉡𒉽𒊒𒈬𒍑
...𒀉𒉣𒃶𒅎𒋼𒅅
...
...𒀭𒈹𒄰